Diari Oficial de la Generalitat Valenciana


Sumari del DOGV 7822, del 06-07-2016 (2016/4467)

RESOLUCIÓ de 26 de maig de 2016, de la Conselleria d'Educació, Investigació, Cultura i Esport, per la qual es modifica l'autorització, per canvi de titularitat, als centres docents privats de la Comunitat Valenciana relacionats en l'annex.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7822

Data del DOGV
:   06-07-2016

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2016/4467


Data del document
:   26-05-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 26 de maig de 2016, de la Conselleria d'Educació, Investigació, Cultura i Esport, per la qual es modifica l'autorització, per canvi de titularitat, als centres docents privats de la Comunitat Valenciana relacionats en l'annex. [2016/4467]  
Els expedients han sigut iniciats a instància dels representants de la titularitat dels centres docents privats indicats en l'annex, així com dels representants de les titularitats adquirents, en sol·licitud de modificació de l'autorització dels dits centres per canvi de titularitat.  
  
Vist que s'ha comprovat en els expedients esmentats el compliment, per part de les noves titularitats, dels requisits exigits per la normativa vigent.  
Vista la Llei Orgànica 8/1985, de 3 de juliol (BOE 04.07.1985), reguladora del dret a l'educació; la Llei Orgànica 2/2006, de 18 de juny (BOE 04.05.2006), d'Educació, modificada per la Llei Orgànica 8/2013, de 9 de desembre, per a la millora de la qualitat educativa (BOE 10.12.2013); el Reial Decret 332/1992, de 3 d'abril (BOE 09.04.1992), sobre autoritzacions de centres docents privats per a impartir ensenyaments de règim general no universitaris, modificat pel Reial Decret 131/2010, de 12 de febrer (BOE 12.03.2010); i el Decret 115/1990, de 9 de juliol, (DOGV 24.07.1990) del Consell de la Generalitat, pel qual es crea el Registre de Centres Docents de la Comunitat Valenciana.  
Vista la proposta del director general de Centres i Personal Docent, de data 26 de maig de 2016, i de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 155/2015, de 18 de setembre, del Consell (DOCV 22.09.2015), pel qual s'aprova el Reglament orgànic i funcional de la Conselleria d'Educació, Investigació, Cultura i Esport, i en virtut de la delegació establida en la Resolució de 26 de març de 2013, resolc:  
  
Primer  
Modificar l'autorització per canvi de titularitat dels centres que en l'annex s'indiquen, i en els termes que s'especifiquen.  
  
Segon  
La present autorització donarà lloc a les inscripcions corresponents en el Registre de Centres Docents de la Comunitat Valenciana.  
  
Tercer  
La present resolució tindrà efectes des de la data en què es dicta, no obstant això, els efectes específics per a cada centre queden arreplegats en l'annex  
De conformitat amb el que estableixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, 27.11.1992) i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa (BOE 167, 14.07.1998), contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de l'òrgan que ha dictat l'acte, en el termini d'un mes a comptar de l'endemà de la notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana, en el termini de dos mesos a comptar de l'endemà de ser notificada.  
Per a les persones interessades que no siguen objecte de notificació, els terminis començaran a comptar de l'endemà de ser publicada en el Diari Oficial de la Comunitat Valenciana.  
  
València, 26 de maig de 2016.- El conseller d'Educació, Investigació, Cultura i Esport, p. d. (R 26.03.2013; DOCV 6993, 28.03.2013), el secretari autonòmic d'Educació i Investigació: Miguel Soler Gracia.  
  
ANNEX  
  
Codi: 50293345  
Denominació genèrica del centre: centre d'Educació Infantil de primer cicle.  
Denominació específica del centre: Babysol.  
Anterior titularitat: Escuela Infantil Babysol, Societat Limitada Laboral.  
Nova titularitat que s'autoritza: María Dolores Aragó Fernández.  
Domicili: c/ Almafrà Baixa, partida 27 16.  
Localitat: Petrer (03489).  
Província: Alacant.  
  
  
Codi: 71368789  
Denominació genèrica del centre: Centre privat de Formació Professional.  
Denominació específica del centre: Ig Formación  
Anterior titularitat: Ana María Martínez Giménez.  
Nova titularitat que s'autoritza: Ingest Levante, Societat Limitada.  
  
Domicili: c/ Enriqueta Ortega, núm. 17.  
Localitat: Alacant (03680).  
Província: Alacant.  
  
  
Codi: 25297129  
Denominació genèrica del centre: centre d'Educació Infantil de primer cicle.  
Denominació específica del centre: Los Ángeles.  
Anterior titularitat: María de los Reyes Planelles Queralt.  
Nova titularitat que s'autoritza: Sergio Bosco Morales Vilar.  
Domicili: avinguda Camí d'Onda, núm. 92.  
Localitat: Borriana (12885).  
Província: Castelló.  
  
  
Codi: 43302555  
Denominació genèrica del centre: centre privat de Formació Professional.  
Denominació específica del centre: Colegio Ruzafa.  
Anterior titularitat: Antonia Sánchez de la Calle i Catalina Sánchez de la Calle.  
Nova titularitat que s'autoritza: Centro de Formación Ruzafa, Societat Limitada.  
Domicili: c/ Russafa, núm. 40.  
Localitat: València (46690).  
Província: València.